Руската църква разрешава посещение в храмовете за Великден...
10.04.2020 14:35 1034 0
Руската православна църква разрешава посещение в храмовете на вярващи по време на Страстната седмица и Великден, като това ще бъде по усмотрение на епархиите и в зависимост от епидемиологичната обстановка в дадения регион. Информацията съобщи агенция РИА Новости, цитирана от БГНЕС.
По-рано днес работна група при патриарха на Москва и цяла Русия, която координира дейността на църковните институции в контекста на разпространението на коронавирусната инфекция, препоръча духовенството на Руската православна църква (РПЦ) да призовае енориашите да останат у дома на Цветница и Великден.
„Духовенството на манастирите и енориите, ръководено с благословията на Светия патриарх, се насърчава да призове вярващите към домашна молитва до премахване на ограниченията, наложени от властите. Това се касае за Великденските празници, включително Страстната седмица“, се казва още в съобщението.
Етикети: Руска православна църква Великден храмове